«ՄիԳ-15»-ին իր տվյալներով մոտ էր միայն ամերիկյան «Ֆ-86 Սեյբր» կործանիչը, որը կորեական պատերազմում այնուամենայնիվ զիջեց խորհրդային մրցակցին։ «ՄիԳ-15»-ն իր ժամանակի համար արտադրվել է չափազանց մեծ խմբաքանակով` ավելի քան 15 հազար օրինակ և առաքվել է տասնյակ երկրներ։ «ՄիԳ-15»-ը համարվել է վարշավյան պայմանագրի պետությունների հիմնական կործանիչը և մասնակցել է բազում զինված ընդհարումների։